CONTRACT-CADRU

de furnizare/prestare a serviciului public

de alimentare cu apă şi de canalizare

**I. PĂRȚILE CONTRACTANTE**

**1.** Denumirea și adresa operatorului \_\_\_\_\_\_\_înregistrat în [Registrul de stat al persoanelor juridice și al întreprinzătorilor individuali](http://www.asp.gov.md/node/12)\_\_\_cu nr.\_ , IDNO , contul nr. \_\_\_\_ deschis în Banca (denumirea), reprezentat de dl/dna …………, avînd funcția de Director/manager, pe de o parte, și

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dna/dl (se indică numele/prenumele consumatorului (casnic, consumatori, alții decât cei casnici), cu sediul în (se indică adresa),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Locul de consum (se indică adresa)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Deţinând documentul care atestă dreptul de proprietate nr.\_\_\_\_\_\_\_\_\_\_\_\_\_/Contractul de închiriere

nr.\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_ sau alte acte legale

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în calitate de consumator, pe de altă parte, au convenit să încheie prezentul contract de furnizare/prestare

a serviciului public de alimentare cu apă şi de canalizare, cu respectarea următoarelor clauze:

**II OBIECTUL CONTRACTULUI-CADRU**

**4.** Obiectul contractului îl constituie furnizarea/prestarea serviciilor de alimentare cu apă și de canalizare, în condiţiile prevăzute de actele normative.

1. Contractul stabileşte raporturile dintre Consumator şi Operator la punctul de delimitare.
2. Punctul de delimitare a rețelelor de alimentare cu apă și de canalizare între Operator și Consumator este \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Actul de delimitare se anexează*).

**7.** Parametrii tehnici la furnizarea/prestarea serviciului public de alimentare cu apă şi de canalizare, debitul de apă \_\_\_\_\_\_\_\_\_\_\_\_\_\_\_\_\_\_\_\_ (m3/h), presiunea în punctul de delimitare \_\_\_\_\_\_\_\_\_\_\_\_\_\_\_\_\_\_\_\_\_m. col. H2O, secțiunea branșamentului este \_\_\_\_\_\_\_\_\_\_\_\_\_\_\_\_\_\_\_\_\_m2, diametrul racordului de canalizare\_\_\_\_\_\_\_\_\_\_\_\_\_\_\_\_\_\_\_mm, viteza mișcării apei \_\_\_\_\_\_\_\_\_\_\_\_\_\_\_\_\_\_m/s, valabile la data semnării contractului.

III DREPTURILE ȘI OBLIGAŢIILE OPERATORULUI

**8. Drepturile Operatorului sunt:**

a) să aplice consumatorilor penalităţi pentru neachitarea, în termenul stabilit în factura de plată, a serviciului public de alimentare cu apă şi de canalizare furnizat, conform prevederilor Legii nr. 303/2013 privind serviciul public de alimentare cu apă și de canalizare;

b) să aibă acces la contoarele instalate la Consumator, la căminele de control, instalaţiile aflate pe proprietatea Consumatorului pentru citirea indicilor contoarelor, prelevarea probelor pentru stabilirea calităţii apelor uzate, pentru prezentare la verificarea metrologică şi pentru controlul contoarelor şi al sigiliilor aplicate acestora, precum şi pentru deconectarea instalaţiilor interne de apă şi de canalizare ale Consumatorului în cazurile prevăzute de [Legea nr. 303/2013 privind serviciul public de alimentare cu apă şi de canalizare](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) şi a Regulamentului-cadru de organizare și funcționare al serviciului public de alimentare cu apă şi de canalizare (în continuare – Regulamentul). Accesul se va efectua doar în prezenţa Consumatorului sau a reprezentantului acestuia;

c) să limiteze sau să întrerupă furnizarea serviciului public de alimentare cu apă şi de canalizare în cazurile şi în modurile prevăzute de Legea nr. 303/2013 şi a Regulamentului;

d) să deconecteze instalaţiile interne de apă şi de canalizare în conformitate cu prevederile Regulamentului de organizare și funcționare al serviciului public de alimentare cu apă şi de canalizare;

f) să întocmească actul de depistare a consumului fraudulos şi să efectueze recalculul consumului de apă şi volumului de ape uzate în conformitate cu prevederile Regulamentului;

g) să corecteze factura eronată, conform prevederilor Regulamentului;

h) să solicite plata preventivă de la consumator, în situaţiile prevăzute de Regulament;

i) să efectueze în orice timp, fără avizul prealabil, cu participarea Consumatorului, altul decât cel casnic sau a reprezentantului desemnat de acesta, controlul calităţii apelor uzate deversate de către consumătorul, altul decât cel casnic în sistemul public de canalizare, precum şi al debitelor maxime ale acestora;

j) să factureze proprietarilor/locatarilor suprafețele de scurgere a apelor pluviale, la depistarea unei deversări neautorizate de ape pluviale în sistemul public de canalizare, volumul deversărilor, calculat conform actelor normative, cu aplicarea tarifului pentru serviciul de canalizare şi să lichideze din contul acestora conectările neautorizate;

k) să participe la expertiza metrologică a contor de apă, la expertiza extrajudiciară în instituţii specializate, în cazul în care presupune că contor de apă este deteriorat, că s-a intervenit în contor de apă sau că sigiliile operatorului sînt violate.

**9. Operatorul are următoarele obligaţii:**

* 1. să asigure furnizarea/prestarea serviciului public de alimentare cu apă şi de canalizare Consumatorului, la punctul de delimitare, cu respectarea prevederilor [Legii nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) şi prevederilor Regulamentului;
  2. să respecte clauzele contractuale;
  3. să asigure funcţionarea, la parametrii proiectaţi, a sistemelor publice de alimentare cu apă şi de canalizare;
  4. să respecte indicatorii de performanță ai serviciului public de alimentare cu apă şi de canalizare stabiliţi de către Agenția Națională pentru Reglementare în Energetică și autoritatea publică locală;
  5. să asigure continuitatea serviciului public de alimentare cu apă şi de canalizare în punctul de delimitare la parametrii fizici şi calitativi stabiliţi;
  6. să informeze Consumatorul, cel puţin cu 3 zile înainte, prin mass-media şi/sau prin afişare la scările blocurilor locative, despre orice întrerupere planificată a furnizării apei şi/sau a recepţionării apelor uzate în cazul unor lucrări planificate de reconstrucţie, modernizare, reparaţie, racordare etc.;
  7. să întreprindă măsuri de remediere, în termenele stabilite prin actele normative în domeniu, a defecţiunilor produse în reţelele sale;
  8. să instaleze, să repare, să înlocuiască şi să verifice metrologic contoarele conform prevederilor [Legii nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) şi Regulamentului cu informarea Consumatorului prin mijloace mass-media despre măsurile ce trebuie întreprinse pentru protecţia contor de apă contra îngheţului, în cazul în care se aşteaptă temperaturi scăzute ale aerului exterior;
  9. să nu admită discriminarea Consumatorului, să calculeze plata pentru serviciul furnizat/prestat în baza tarifelor aprobate, a indicaţiilor contoarelor, iar în lipsa contoarelor pe durata verificării metrologice periodice, sau în cazul deteriorării din motive ce nu pot fi imputate Consumatorului, în baza volumului de apă consumată, reieşind din volumul mediu lunar, înregistrat în ultimele 3 luni până la verificare (deteriorare);
  10. să informeze Consumatorul cu privire la serviciul furnizat/prestat, inclusiv cu privire la eventualele riscuri, calitatea serviciului, condiţiile calitative şi cantitative de deversare a apelor uzate, modificările tarifului şi să prezinte, la cerere, Consumatorului informaţii cu privire la volumul de apă consumată şi referitor la eventualele penalităţi plătite de acesta;
  11. să restituie Consumatorului plăţile facturate incorect şi să achite despăgubiri pentru prejudiciile cauzate din vina sa, în conformitate cu [Codul civil](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP200206061107e) şi Regulamentul;
  12. să achite, în condiţiile legii, proprietarilor din vecinătatea sistemelor publice de alimentare cu apă şi de canalizare prejudiciile cauzate în rezultatul intervenţiilor de retehnologizare, reparaţie, revizie sau în caz de avarii şi să aducă la starea iniţială terenurile afectate. Proprietarul terenului afectat de exercitarea dreptului de servitute va fi despăgubit pentru prejudiciile cauzate;
  13. să reconecteze instalaţiile interne de apă şi de canalizare ale Consumatorului la sistemul public de alimentare cu apă şi de canalizare, conform prevederilor din Regulament;
  14. să prezinte lunar Consumatorului factura de plată pentru volumul apei consumate, indicând în factură data-limită de plată a acesteia. Factura de plată se emite cu cel puțin 10 zile înainte de expirarea termenului limită de achitare a acesteia. Volumul de apă facturat este stabilit prin citirea lunară a indicațiilor contor de apă de către personalul operatorului, iar în perioada lipsei contor de apă la Consumator, prin calcul, conform prevederilor legale.
  15. să determine consumul de apă şi a apelor uzate în diferite circumstanţe conform actelor legislative;
  16. să prezinte, la cererea Consumatorului, informaţii despre consumul anterior de apă, despre plăţile şi penalităţile calculate şi achitate. Operatorul prezintă obligatoriu Consumatorului calculul volumului de apă şi a volumului de ape uzate în cazul consumului fraudulos;
  17. să răspundă în termenele stabilite prin Codul administrativ al Republicii Moldova la reclamaţiile depuse în scris de Consumator;
  18. să repare prejudiciile cauzate Consumatorului în cazul în care este demonstrată vina Operatorului;
  19. să restituie datoriile acumulate faţă de Consumator până la data suspendării sau a rezilierii Contractului de furnizare/prestare a serviciului public de alimentare cu apă şi de canalizare;
  20. să informeze Consumatorul privind modalităţile de soluţionare a problemelor abordate de către acesta;
  21. să asigure încasarea de la Consumator a plăţilor pentru serviciul public de alimentare cu apă şi de canalizare, inclusiv prin intermediul băncilor, sau oficiilor poştale sau al oficiilor sale din teritoriu, în termenul prevăzut în Regulament;
  22. să reducă plăţile pentru serviciile furnizate/prestate în caz de nerespectare de către Operator a nivelurilor de calitate stabilit pentru serviciile furnizate/prestate;
  23. să asigure accesul Consumatorului la serviciul telefonic 24 /24 ore al Operatorului, numărul de telefon al căruia se indică obligatoriu în factură;
  24. să efectueze citirea indicilor contor de apă, controlul contor de apă şi a sigiliilor aplicate numai în prezenţa Consumatorului sau al reprezentantului acestuia.

IV. DREPTURILE ȘI OBLIGAȚIILE CONSUMATORULUI

1. **Consumatorul are următoarele drepturi:**

a) să beneficieze de serviciul public de alimentare cu apă şi de canalizare în condiţiile stabilite în Contractul de furnizare a serviciului respectiv, în [Legea nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) şi în Regulament;

b) să fie prezent personal sau să desemneze expres o persoană care să asiste la citirea indicilor contor de apă, la efectuarea expertiza metrologică, la controlul contor de apă şi a sigiliilor aplicate acestuia, precum şi la deconectarea instalaţiilor sale interne de apă şi de canalizare în cazurile prevăzute de [Legea nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) şi de Regulament;

c) să fie informat din timp de către operator despre regimul de furnizare a apei, stabilit în localitate, inclusiv cu privire la limitările sau întreruperile în furnizarea serviciului public de alimentare cu apă şi de canalizare, în modul stabilit de [Legea nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) şi de Regulament;

d) să iniţieze modificarea şi completarea contractului de furnizare/prestare a serviciului public de alimentare cu apă şi de canalizare şi/sau a anexelor acestuia prin acorduri adiţionale, inclusiv în cazul în care apar prevederi noi în actele normative în domeniu;

e) să renunţe, definitiv sau temporar, la serviciile operatorului în modul stabilit de [Legea nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) și Regulament;

f) să primească, la cerere, informaţii privind tarifele în vigoare şi calitatea apei, privind volumul consumului de apă, plăţile şi penalităţile calculate şi achitate;

g) să primească răspuns la petiţiile şi reclamaţiile adresate Operatorului în modul şi în termenele stabilite de Codul administrativ al Republicii Moldova;

h) să solicite recuperarea prejudiciilor cauzate din vina operatorului în conformitate cu prevederile [Legii nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) , [Codului civil](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP200206061107e) şi Regulamentului;

i) să beneficieze de alte drepturi stabilite în Legea 303/2013, [Legea nr. 105/2003 privind protecţia consumatorilor](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20030313105) şi în Regulament;

j) la sistarea furnizării/prestării serviciilor pentru o perioadă de timp determinată şi la suspendarea contractului de furnizare/prestare a serviciului public de alimentare cu apă şi de canalizare pe o perioadă de timp nu mai mică de 3 luni;

k) la încheierea, modificarea, prelungirea, suspendarea sau rezoluțiunea contractului de furnizare/prestare a serviciului public de alimentare cu apă şi de canalizare în conformitate cu [Legea nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) și cu Regulamentul;

l) să verifice și să constate respectarea de către Operator a prevederilor contractului de furnizare/prestare a serviciului public de alimentare cu apă şi de canalizare;

m) să aibă acces la contor de apă, dacă acesta este instalat pe proprietatea operatorului;

n) la eliberarea de către Operator a unui nou aviz de branşare/racordare, în cazul necesităţii majorării debitului de apă;

o) la despăgubiri din partea Operatorului pentru nerespectarea indicatorilor de performanță ai serviciului public de alimentare cu apă şi de canalizare;

p) să aibă acces la serviciul telefonic 24 /24 ore al Operatorului, numărul de telefon al căruia se indică în mod obligatoriu şi în factură.

r) să-i fie prezentată lunar factura de plată pentru serviciile furnizate/prestate, indicînd data-limită de plată a acesteia. Factura de plată se emite cu cel puțin 10 zile înainte de expirarea termenului limită de achitare a acesteia.

1. Obligaţiile Consumatorului sunt:
2. să respecte prevederile contractului încheiat, prevederile [Legii nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) şi Regulamentului;
3. să prezinte Operatorului datele şi documentele necesare pentru reîncheierea sau modificarea contractului de furnizare/prestare a serviciului public de alimentare cu apă şi de canalizare.

c) să exploateze şi să întreţină în stare bună de funcționare instalaţiile interne de apă şi de canalizare aflate în gestiunea sa în conformitate cu prevederile documentelor normativ-tehnice, să remedieze la timp avariile şi scurgerile de apă de la reţelele proprii;

d) să asigure integritatea contoarelor şi a sigiliilor aplicate acestora, inclusiv să întreprindă măsuri de protecţie a contor de apă contra îngheţului;

e) să acorde acces personalului Operatorului, la prezentarea legitimaţiei corespunzătoare, pentru citirea indicilor contor de apă, pentru demontarea contor de apă şi prezentarea la verificarea metrologică, pentru efectuarea controlului integrităţii contor de apă şi a sigiliilor aplicate acestuia, precum şi pentru deconectarea instalaţiilor sale interne de apă şi de canalizare în cazurile prevăzute de [Legea nr.303/2013 și](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) Regulament;

f) să acorde acces personalului operatorului, la prezentarea legitimaţiei corespunzătoare, la căminurile de control pentru prelevarea probelor de control, la reţelele publice de alimentare cu apă şi de canalizare amplasate pe teritoriul Consumatorului pentru efectuarea lucrărilor de intervenţie şi de reconstrucţie;

g) să achite, în termenele stabilite, facturile pentru serviciul public de alimentare cu apă şi de canalizare şi penalităţile calculate conform prevederilor contractului;

h) să utilizeze apa în mod raţional şi fără fraude;

i) să nu execute conectări neautorizate la sistemul public de alimentare cu apă şi de canalizare;

j) să nu evacueze spre deversare în sistemul public de canalizare substanţe interzise de actele normative şi care pot avaria reţeaua publică de canalizare sau pot afecta funcţionarea instalaţiilor de epurare a apelor uzate;

k) să menţină curăţenia şi să întreţină în stare corespunzătoare căminul de vizitare în care este instalat contor de apă, amplasat pe proprietatea sa;

l) să execute lucrări de întreţinere şi reparaţie, care îi revin conform Legii nr. 303/2013, la instalaţiile interne de apă şi de canalizare pe care le are în folosinţă pentru a nu admite pierderi de apă sau, în caz de funcţionare necorespunzătoare a acestora, pentru a nu crea pericol pentru sănătatea publică;

m) să informeze, în termen de 7 zile lucrătoare, Operatorul despre toate cazurile înstrăinării imobilului, precum şi despre modificarea altor date menţionate în contractul de furnizare/prestare a serviciului public de alimentare cu apă şi de canalizare;

n) să achite operatorului prejudiciile cauzate prin deteriorarea sistemului public de alimentare cu apă şi de canalizare, prin evacuarea în reţeaua publică de canalizare a substanţelor interzise spre deversare şi a apelor uzate cu un conţinut sporit de poluanţi, precum şi în alte cazuri prevăzute de [Legea nr. 303/2013](file:///C:\Users\edonos\AppData\Local\Microsoft\Windows\Temporary%20Internet%20Files\Content.Outlook\9QX8FYOG\TEXT=LPLP20131213303) ;

o) să sesizeze imediat Operatorul în cazul în care depistează defecţiunea contor de apă sau violarea sigiliilor aplicate;

p) să rezilieze contractul de furnizare/prestare a serviciului public de alimentare cu apă şi de canalizare, dacă nu are necesitate de aceste servicii, să achite integral Operatorului plata pentru serviciile furnizate/prestate şi penalităţile calculate conform prevederilor contractului;

q) să fie prezent sau să desemneze un reprezentant la efectuarea controlului contor de apă şi al sigiliilor aplicate;

r) să nu intervină personal în contorul de apă sau în instalaţiile operatorului, situate pe proprietatea consumatorului și să nu permită acest lucru altor persoane;

s) să nu admită și să nu execute, fără acordul operatorului, modificări sau conectări suplimentare în afara proiectului la rețelele interne de alimentare cu apă și de canalizare;

t) să solicite Operatorului condiţiile pentru separarea evidenţei apei consumate în alte scopuri decât cele indicate în contractul de furnizare/prestare a serviciului public de alimentare cu apă şi de canalizare;

u) La consumatorii, alții decât cei casnici:

- să numească prin ordin şi să prezinte Operatorului persoanele responsabile pentru prelevarea probelor de ape uzate evacuate şi pentru semnarea actelor respective; - să participe la prelevarea de către operator a probelor apelor uzate şi să semneze actele respective;

- să respecte condiţiile de deversare a apelor uzate, să nu evacueze în sistemul public de canalizare a substanţelor interzise spre deversare şi a substanţelor care pot provoca avarieri ale reţelelor sau pot afecta funcţionarea instalaţiilor de epurare;

- să comunice imediat Operatorului despre toate deteriorările în procesul tehnologic care pot aduce la deteriorarea regimului normal de funcţionare al reţelelor publice de canalizare şi a instalaţiilor de epurare ;

v) să întreţină în condiţii normale căminul de branşare şi căminul de control al calităţii apelor uzate.

V. RĂSPUNDEREA CONTRACTUALĂ

**12.** Operatorul restituie suma percepută suplimentar de la Consumator şi repară prejudiciile cauzate Consumatorului în procesul de furnizare/prestare a serviciului public de alimentare cu apă şi de canalizare.

**13.** Operatorul nu poartă răspundere pentru nerespectarea obligaţiilor contractuale în cazul în care acestea nu sunt datorate culpei Operatorului.

**14.** Consumatorul repară daunele justificate, provocate de nerespectarea prevederilor contractului de furnizare/prestare a serviciului public de alimentare cu apă şi de canalizare.

**15.** În cazul apariţiei unor situaţii de forţă majoră partea care o invocă este exonerată de răspundere în condiţiile legii.

**16.** Partea care invocă forţa majoră este obligată să notifice celeilalte părţi, în termenul de 48 de ore, despre producerea evenimentului, apreciind perioada în care urmările ei încetează, cu confirmarea autorităţilor competente de la locul producerii evenimentului, şi să ia toate măsurile posibile în vederea limitării consecinţelor lui.

VI. DECONECTAREA ŞI RECONECTAREA INSTALAŢIILOR INTERNE DE APĂ ŞI DE CANALIZARE, ÎNTRERUPERI ŞI LIMITĂRI LA FURNIZAREA/PRESTAREA SERVICIULUI PUBLIC DE ALIMENTARE

CU APĂ ŞI DE CANALIZARE

**17.** Operatorul este în drept să suspende furnizarea/prestarea apei consumatorului sau recepţionarea apelor uzate de la consumator, preîntâmpinând în prealabil Consumatorul, în următoarele cazuri:

* 1. starea tehnică nesatisfăcătoare a instalațiilor de alimentare cu apă și/sau de canalizare aflate în administrarea consumatorului;
  2. refuzul repetat al consumatorului de a permite reprezentantului operatorului, împuternicit cu dreptul de control, accesul la instalaţiile şi la reţelele de alimentare cu apă şi/sau de canalizare, la dispozitivele şi construcţiile aferente pentru examinările prescrise sau pentru verificarea şi citirea datelor contoarelor, efectuarea măsurărilor şi prelevarea probelor de ape uzate, controlul sigiliilor aplicate, reglementarea distribuţiei apei potabile (în cazul nerespectării limitelor stabilite), precum şi pentru executarea altor lucrări de exploatare, întreţinere, reconstrucţie, construcţie etc. Operatorul este obligat să documenteze acest fapt, întocmind în acest sens un act, care urmează să fie expediat consumatorului împreună cu avizul de deconectare;
  3. dispoziţia organelor teritoriale de supraveghere sanitară şi de mediu;
  4. neîndeplinirea de către Consumator a condiţiilor contractului încheiat cu operatorul privind limitele consumului de apă, volumul şi calitatea apelor uzate evacuate sau privind cerinţele de protecţie a mediului;
  5. neachitarea de către Consumator a plății pentru serviciul public de alimentare cu apă și de canalizare în decurs de 10 zile de la data-limită de plată indicată în factura înaintată de către Operator cu cel puțin 10 zile inainte de expirarea termenului limită de plată a acesteia;
  6. constatarea consumului fraudulos, urmată de neachitarea facturii emise pentru serviciul recalculat, în decurs de 10 zile de la data-limită de plată indicată în factura, prezentată consumatorului cu cel puțin 10 zile înainte de expirarea termenului limită de plată a acesteia.

1. Suspendarea furnizării/prestării apei consumatorului sau recepţionarea apelor uzate de la consumator se efectuează prin deconectarea instalaţiilor interne de apă şi de canalizare de la sistemul public de alimentare cu apă şi de canalizare, care se efectuează doar în zilele lucrătoare, în intervalul de timp 08.00 – 20.00. Deconectarea instalaţiilor interne de apă şi de canalizare ale Consumatorului se efectuează numai după avizarea consumatorului, prin aviz de deconectare, care se expediază sau se înmânează consumatorului cu cel puţin 5 zile înainte de data preconizată pentru deconectare.
2. Consumatorul este în drept să solicite operatorului reconectarea instalaţiilor interne de apă şi de canalizare la sistemul public de alimentare cu apă şi de canalizare, după înlăturarea de către el a cauzelor care au condus la deconectare şi după achitarea plății pentru reconectare. Operatorul este obligat să reconecteze instalaţiile interne de apă şi de canalizare ale consumatorului la sistemul public de alimentare cu apă şi de canalizare, în termenul care nu depăşeşte 3 zile, după ce Consumatorul a solicitat reconectarea.
3. Deconectarea instalaţiilor interne de apă şi de canalizare ale consumatorului, de la sistemul public de alimentare cu apă şi de canalizare, la cererea consumatorului, se efectuează în termen de cel mult 7 zile, după depunerea de către Consumator a cererii scrise, achitarea tarifelor respective şi asigurării accesului personalului Operatorului pentru îndeplinirea lucrărilor respective.
4. Limitarea volumului de apă furnizat Consumatorului se va efectua de către Operator după expediere consumatorului a avizului de limitare.

VII. MODIFICAREA CONTRACTULUI

1. Orice modificare a Contractului de furnizare/prestare a serviciului public de alimentare cu apă şi de canalizare este valabilă, dacă se efectuează în scris și este stabilită de comun acord printr-un act adiţional la contract, semnat de ambele Părţi, care va fi parte integrantă a Contractului.
2. Dacă, ulterior încheierii Contractului de furnizare/prestare a serviciului public de alimentare cu apă şi de canalizare, intră în vigoare noi acte legislative sau normative ori se modifică cele existente, care stabilesc reguli noi de furnizare/prestare, utilizare şi facturare a serviciului public de alimentare cu apă şi de canalizare, părţile contractante vor aplica noile reguli, iar Operatorul va notifica în scris Consumatorul cu privire la modificările operate în legislaţie.
3. Operatorul încheie, modifică, prelungeşte sau suspendă acţiunea Contractului de furnizare/prestare a serviciului public de alimentare cu apă şi de canalizare fără a percepe plată de la Consumator.

VIII. REZOLUȚIUNEA CONTRACTULUI

1. Se permite rezoluțiunea Contractului de furnizare/prestare a serviciului public de alimentare cu apă şi de canalizare pe o perioadă de timp de cel puţin trei luni, la cererea în scris a Consumatorului, depusă la oficiul Operatorului cu cel puţin 7 zile înainte de data suspendării. În acest caz, Consumatorul este obligat să achite integral plata pentru serviciul public de alimentare cu apă şi de canalizare facturat, penalităţile calculate conform prevederilor Contractului, precum şi tariful pentru deconectare, aprobat de Agenţie.
2. Se permite rezoluțiunea Contractului de furnizare/prestare a serviciului public de alimentare cu apă şi de canalizare de către Operator pe o perioadă de 30 zile în cazul deconectării de la reţeaua publică de alimentare cu apă şi de canalizare a instalaţiilor ce aparţin Consumatorului, cu respectarea prevederilor Regulamentului şi Legii nr. 303/2013.
3. Contractul de furnizare/prestare a serviciului public de alimentare cu apă şi de canalizare poate fi rezolvit:
4. cu acordul comun al Părților. Partea inițiatoare a rezoluțiunii Contractului este obligată să comunice în termen de 7 zile lucrătoare celeilalte Pârți despre intențiile ei printr-o scrisoare motivată.
5. în mod unilateral de către Părți în cazul în care sunt încălcate obligațiile și responsabilitățile stabilite în prezentul Contract. Partea inițiatoare a rezilierii Contractului este obligată să notifice printr-o scrisoare motivată celeilalte Părți obiecțiile privind încălcările depistate și intenția rezoluțiunii unilaterale în cazul în care încălcările nu vor fi sau nu pot fi remediate. Partea înștiințată este obligată să răspundă în decurs de 5 zile lucrătoare de la primirea notificării.
6. În cazul în care litigiul nu este soluționat în termenele stabilite, partea inițiatoare va rezolvi unilateral Contractul. După suspendarea Contractului de furnizare/prestare a serviciului public de alimentare cu apă şi de canalizare pe o perioadă de 30 zile, ca urmare a deconectării instalaţiilor interne de apă şi de canalizare ale Consumatorului de la sistemul public de alimentare cu apă şi de canalizare şi dacă Consumatorul nu a înlăturat cauzele pentru care au fost deconectate instalaţiile interne de apă şi de canalizare şi nu a solicitat reconectarea lor.
7. În situația depunerii cererii de rezoluțiune a Contractului de furnizare/prestare a serviciului public de alimentare cu apă şi de canalizare, Consumatorul este obligat să achite integral plata pentru serviciul public de alimentare cu apă şi de canalizate facturat până la data rezilierii şi penalităţile calculate conform prevederilor Contractului.

IX. SOLUŢIONAREA NEÎNŢELEGERILOR ŞI LITIGIILOR

1. Neînțelegerile și litigiile ce reies din executarea prezentului contract se soluționează pe cale amiabilă, prin negocieri, de către părţi.
2. În cazul în care litigiile survenite nu pot fi soluționate pe cale amiabilă, *Părțile* sunt în drept să se adreseze în instanţa de judecată competentă privind soluționarea acestora.
3. Litigiile care au apărut între Părți, nu exonerează Părțile de executarea obligațiilor contractuale care nu fac parte din litigiul în curs de soluționare.

X. PREVEDERI FINALE ȘI TRANZITORII

1. Contractul este încheiat pentru o durată de timp \_\_\_\_\_\_\_\_\_\_\_\_\_\_\_ (nelimitată sau determinată la solicitarea Consumatorului și intră în vigoare la data semnării acestuia de către de ambele Părți sau la o altă data conform celor convenite de părți.
2. Contractul este întocmit în \_\_\_\_\_ exemplare originale, semnate de ambele Părți.
3. Toate anexele semnate de Părţi la data încheierii contractului, și respectiv, după data semnării prezentului Contract, constituie părţi integrante ale acestuia.
4. Clauzele nu vor avea prevederi contrare sau care să modifice sensul dispoziţiilor din Regulamentul-cadru de organizare și funcționare a serviciului public de alimentare cu apă şi de canalizare sau ale prezentului contract-cadru.

**SEMNĂTURILE PĂRȚILOR**

**Adresele şi rechizitele bancare ale Părţilor**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Operatorul:** | | | |  | |  |  | **Consumatorul:** | |
|  | | | |  | |  |  |  | |
|  | | AdresaAdresa | | | | | | | |
|  | | | |  | |  |  |  | |
|  | | | |  | |  |  |  | |
|  | | Rechizitele bancare Rechizitele bancare | | | | | | | |
|  | | | |  | |  |  |  | |
|  | |  | |  | | | |
|  | |  | | \_\_\_\_\_ | | | |